Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 18.decembra 2007

Materiál číslo: 116/2007

K bodu:  Nánvh na odpísanie nevymožiteľných pohľadávok miestneho úradu

Predkladá:					Návrh uznesenia:

Marián Miškanin                                           Miestne zastupiteľstvo mestskej časti Bratislava- 
prednosta MÚ					Petržalka

					            s ch v a ľ u j e

                                                                      návrh na odpísanie nevymožiteľných pohľadávok
                                                                      miestneho úradu mestskej časti Bratislava-
                                                                      Petržalka v celkovej výške 1 222 286,60 Sk

                                                                       
Prerokované:	 
v miestnej rade 				 
dňa 11.decembra 2007                                        	

Spracoval:

Julián Lukáček				 
finančné oddelenie					

Návrh na  odpísanie nevymožiteľných pohľadávok miestneho úradu

     V súlade s V súlade s § 13 a § 13a  Všeobecne záväzného nariadenia mestskej časti Bratislava – Petržalka č. 3 zo dňa 07.02. 1994 o zásadách hospodárenia s majetkom mestskej časti Bratislava – Petržalka a majetkom zvereným do jej správy Hlavným mestom SR Bratislava, v znení Všeobecne záväzného nariadenia mestskej časti Bratislava – Petržalka č. 2 z 13.02. 1996, v znení Všeobecne záväzného nariadenia mestskej časti Bratislava – Petržalka č. 4 z 29.10. 1996 a v znení Všeobecne záväzného nariadenia mestskej časti Bratislava – Petržalka č. 2 zo dňa 07.12. 1999 (úplné znenie) predkladáme návrh na odpísanie nedobytných pohľadávok v členení podľa jednotlivých oddelení a referátov Miestneho úradu mestskej časti Bratislava-Petržalka v celkovej výške 1 122 286,60 Sk.

a)	oddelenie nakladania s majetkom- referát SMM
Inform katalóg Slovakia, s. r. o. Bratislava, t. č. INKS, s. r. o. v likvidácii - 21 549,60,- Sk
V roku 1999 poskytol sekretariát starostu zálohu na dodanie publikácie „Cestný atlas“ spoločnosti Inform katalóg Slovakia, s r. o. Bratislava. Nakoľko táto spoločnosť nesplnila svoj zmluvný záväzok, publikáciu nedodala, ani nevrátila poskytnutú zálohu, postúpila mestská časť túto pohľadávku na vymáhanie súdu. Okresný súd Bratislava I rozsudkom zo dňa 17. 10. 2000 rozhodol o nároku mestskej časti na zaplatenie pohľadávky. Medzitím sa spoločnosť dostala do likvidácie ako spoločnosť INKS, s r. o. a uznesením Krajského súdu v Bratislave bolo rozhodnuté, že návrh na usporiadanie majetkových pomerov mestskej časti Bratislava-Petržalka v konkurznom konaní voči vyššie uvedenej spoločnosti sa zamieta pre nedostatok majetku dlžníka. Toto uznesenie nadobudlo právoplatnosť dňa 13. 7. 2005.

Ing. Ondrej Kolek – nájomné za pozemok – 5 316,- Sk
Nájomca uzavrel s Mestskou časťou BA-Petržalka nájomnú zmluvu na prenájom pozemku o výmere 19,2m2 na obdobie od 1.1.1998 do 31.3.2000 vo výške 100,-Sk/m2, čo je 1 920,- Sk ročne. Uznesením Okresného súdu Bratislava V č.j. 7C319/05-23 zo dňa 3.1.2006 bolo konanie zastavené .

Edita Páleková – nájomné za pozemok – 17 162,- Sk
Nájomca uzavrel s Mestskou časťou BA-Petržalka nájomnú zmluvu na prenájom pozemku o výmere 13,2m2 na obdobie od 1.2.1998 do 31.12.2002 vo výške 100,-Sk/m2, čo je 1 320,- Sk ročne. Uznesením Okresného súdu Bratislava V č.j. 39C65/2006 zo dňa 7.4.2006 bolo konanie zastavené z dôvodu úmrtiaodporkyne.

Ing. Jozef Števica – nájomné za pozemok – 5 545,- Sk
Nájomca uzavrel s Mestskou časťou BA-Petržalka dňa 24.8.1998 nájomnú zmluvu na prenájom pozemku o výmere 10,35m2 na obdobie do 31.12.2002 vo výške 100,-Sk/m2, čo je 1 035,- Sk ročne. Uznesením Okresného súdu Bratislava V č.j. 9C357/05-34 zo dňa 22.3.2006 bolo konanie zastavené .

Marián Mlynárček – nájomné za pozemok – 9 756,- Sk
Nájomca uzavrel s Mestskou časťou BA-Petržalka dňa 21.8.1996 nájomnú zmluvu na prenájom pozemku o výmere 19,90m2 na obdobie od 1.9.1996 do 31.5.2001 vo výške 100,-Sk/m2, čo je 1 990,- Sk ročne. Uznesením Okresného súdu Bratislava V č.j. 10Cb/223/05-48 zo dňa 15.3.2006 bolo konanie zastavené .

b)	oddelenie nakladania s majetkom – referát podnikateľských činností

KYVADLO, s.r.o., Haanova 37, 851 04 Bratislava, pokuta v sume 100.000,- Sk  vykonateľný exekučný titul na peňažné plnenie – rozhodnutie 
č. 2004/18584-10, ktoré vydala Mestská časť Bratislava-Petržalka dňa 2.11. 2004 a stalo sa právoplatným dňa 2.2.2005 a vykonateľným dňa 17.2.2005. Rozhodnutím súdu bolo konanie zastavené z dôvodu insolventnosti spoločnosti.    

KYVADLO, s.r.o., Haanova 37, 851 04 Bratislava, zostatok pokuty v sume 34. 338,-Sk  v zmysle rozhodnutia č. 2000/14836-10 zo dňa 1. 6. 2000 (pokuta na 100.000,-Sk).  Rozhodnutím súdu bolo konanie zastavené z dôvodu insolventnosti spoločnosti.    

c)	finančné oddelenie- referát štrukturálnych fondov
PROEURO s.r.o., Slowackého 18, 821 04 Bratislava – 279 011,- Sk
Projekt „Technologický inkubátor pre malých a stredných podnikateľov“ z Grantovej schémy pre rozvoj inovácií a technológii – INTEG  v sume 279 011,- Sk.
MČ Bratislava – Petržalka zadala vypracovanie tohto projektu spoločnosti PROEURO s.r.o., Slowackého 18, 821 04 Bratislava na základe Zmluvy o technickej pomoci č. 004/2004 zo dňa 6.1.2004. Spoločnosť vypracovala a dodala 5.4.2004 projekt, ktorý bol následne predložený na schválenie Agentúre pre malých a stredných podnikateľov, Miletičova 11, Bratislava. Projekt nebol vybraný ku kofinancovaniu, a preto ani nebol realizovaný. Účelom projektu bola rekonštrukcia a nové využitie objektu bývalej materskej školky Vavilovova 18, v zmysle Zák.50/1976 Zb. pre účely nového využitia.

- referát daní
Fanpex spol. s r.o., Pri Šajbách 1, Bratislava – 179 367,- Sk
Spoločnosť neuhradila daň z nehnuteľnosti za rok 1999. Bola podaná exekúcia. Na základe rozhodnutia súdu bol konkurz na majetok spoločnosti zrušený z dôvodu nemajetnosti a spoločnosť bola 13.9.2006 vymazaná z obchodného registra.

Centrospol spol. s r.o., Pražská 11, Bratislava – 100 242,- Sk
Neuhradená daň z nehnuteľnosti za rok 1999. Uznesením okresného súdu BA 1 bola exekúcia vyhlásená za neprípustnú z dôvodu nemajetnosti spoločnosti. Spoločnosť bola vymazaná z obchodného registra 3.3.2007.

d)	oddelenie územného rozvoja a dopravy
     
ARIN spol. s r.o., Záhradnícka 46, 824 93 Bratislava – 50 000,- Sk
Rozhodnutie o uložení pokuty 12/2002/17887/AP/122 zo dňa 27.09.2002 vo výške 
      50 000,- Sk. Uznesením Krajského súdu v Bratislave č.8k 179/01-145 z 24.4.2002 bol vyhlásený konkurz na majetok spoločnosti ARIN. Dňa 11.7.2002 bolo vydané opatrenie Krajského súdu v Bratislave na speňaženie majetku úpadcu. Naša požiadavka na úhradu pokuty nebola správcom konkurznej podstaty akceptovaná. 

BIG BOARD  Slovensko spol. s r.o.,  - 200 000,-Sk
Rozhodnutie mestskej časti č. 12/05/06188/AQ/Ko205 zo dňa 2.3.2006 o udelení pokuty vo výške 200.000,- , ktoré bolo právoplatné dňa 30.8.2006 a vykonateľné dňa 14.9.2006, bolo postúpené exekútorovi na vymáhanie. Okresný súd Bratislava I. exekučné konanie zastavil z dôvodu, že  rozhodnutím Krajského stavebného úradu č. A-0904/2007-MAT zo dňa 9.2.2007 bolo právoplatné a vykonateľné  rozhodnutie zrušené. 

B. F. STAV, Viničné 461, IČO 34 139 711 – 20 000,- Sk
Rozhodnutie o uložení pokuty 12/06/3125/AQ/Ko084 zo dňa 10.05.2006 vo výške 
20 000,- Sk bolo rozhodnutím Krajského stavebného úradu v Bratislave zrušené. 

NUBIUM, Trenčianska 55, 821 09 Bratislava, IČO 11 812 168 – 100 000,- Sk
Rozhodnutie o uložení pokuty 12/06/5442/AQ/Ko142 zo dňa 19.07.2006 vo výške 
100 000,- Sk  bolo rozhodnutím Krajského stavebného úradu v Bratislave zrušené.